CELEX: 62015TN0209
Language: et
Date: 2015-04-23 00:00:00
Title: Kohtuasi T-209/15: 23. aprillil 2015 esitatud hagi – Gmina Kosakowo versus komisjon

22.6.2015   
            
            
               ET
            
            
               Euroopa Liidu Teataja
            
            
               C 205/37
            
         23. aprillil 2015 esitatud hagi – Gmina Kosakowo versus komisjon
   (Kohtuasi T-209/15)
   (2015/C 205/50)
   Kohtumenetluse keel: poola
   
      Pooled
   
   
      Hageja: Gmina Kosakowo (Kosakowo, Poola) (esindaja: advokaat (radca prawny) M. Leśny)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada tühiseks Euroopa Komisjoni 26. veebruari 2015. aasta otsuse meetme SA.35388 (2013/C) (ex 2013/NN ja ex 2012/N) kohta artikli 2 lõiked 1 ja 2;
            
         
               —
            
            
               tunnistada tühiseks Euroopa Komisjoni 26. veebruari 2015. aasta otsuse meetme SA.35388 (2013/C) (ex 2013/NN ja ex 2012/N) kohta artikli 3 lõiked 1, 2, 3 ja 4;
            
         
               —
            
            
               tunnistada tühiseks Euroopa Komisjoni 26. veebruari 2015. aasta otsuse meetme SA.35388 (2013/C) (ex 2013/NN ja ex 2012/N) kohta artikli 4 lõiked 1 ja 2;
            
         
               —
            
            
               mõista kostjalt välja hageja kohtukulud, sealhulgas hageja kohtus esindamisega kaasnenud kulud.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide:
               
                           —
                        
                        
                           vaidlustatud otsuse aluseks olevate asjaolude ebaõige tuvastamine.
                        
                     
         
               2.
            
            
               Teine väide:
               
                           —
                        
                        
                           ELTL artikli 107 lõike 1 rikkumine, kuna alusetult asuti seisukohale, et Gmina Kosakowo'le (Kosakowo kohalik omavalitsus) anti riigiabi seda sätet rikkudes, ehkki äriühingu Port Lotniczy Gdynia-Kosakowo sp. z o.o. (OÜ Gdynia-Kosakowo lennujaam) osade ülevõtmine kohaliku omavalitsuse poolt kujutas endast kinnisasja üürilepingu raames tehtud tehingu tasaarvestust; ebaõigesti kohaldati eraõigusliku võlausaldaja kriteeriumit ning ebaõigesti asuti seisukohale, et lennujaamale Port Lotniczy Gdynia-Kosakowo sp. z o.o. riigiabi andmine kahjustas või ähvardas kahjustada konkurentsi ja kahjustas liikmesriikidevahelist kaubandust.
                        
                     
         
               3.
            
            
               Kolmas väide:
               
                           —
                        
                        
                           ELTL artikli 107 lõike 3 punktide a ja c rikkumine, kuna asuti seisukohale, et investeeringud ei ole regionaalset arengut arvestades põhjendatud ega proportsionaalsed halvemusega, mida nendega soovitakse tasandada, ning et lennujaamale Port Lotniczy Gdynia-Kosakowo sp. z o.o. antud riigiabi ei ole kooskõlas siseturu toimimise tingimustega.
                        
                     
         
               4.
            
            
               Neljas väide:
               
                           —
                        
                        
                           ELTL artikli 108 lõike 2 esimese lõigu rikkumine seeläbi, et Euroopa Komisjon kuritarvitas talle antud volitusi ja nimelt sellega, et ta ei tuvastanud ja kvalifitseerinud õigesti hageja tegevust, kvalifitseeris ebaõigesti riigiabi, jättis Gdynia – Kosakowo lennujaama ehitustööde suhtes teostamata seaduses nõutud kontrolli nn eraõigusliku võlausaldaja kriteeriumi alusel ning analüüsis Poola kohalike ja regionaalsete lennujaamade turgu ebaõigesti ja mittetäielikult.
                        
                     
         
               5.
            
            
               Viies väide:
               
                           —
                        
                        
                           menetlusnormide rikkumine: rikuti ELTL artikli 107 lõiget 1 koostoimes nõukogu 22. märtsi 1999. aasta määruse (EÜ) nr 659/1999, millega kehtestatakse üksikasjalikud eeskirjad ELTL artikli 108 kohaldamiseks (EÜT L 83, lk 1; ELT eriväljaanne 08/001, lk 339), artikli 5 lõikega 1, kuna eraõigusliku võlausaldaja kriteeriumit kohaldati valesti; ELTL artikli 296 teise lõigu rikkumine vaidlustatud otsuse piisavalt põhjendamata jätmisega; hea halduse põhimõtte rikkumine; seaduse ees võrdsuse põhimõtte rikkumine; õiguskindluse põhimõtte rikkumine.